**Osen** er en kommune i Trøndelag fylke. Osen er en kystkommune på Fosenhalvøya og grenser til Flatanger i nord, Namsos i øst og Åfjord i syd, til havs grenser kommunen også til Frøya. I vest ligger Norskehavet. Steinsdalen er administrasjonssenter i Osen kommune.

Geografi
--------

Naturen i Osen er mangfoldig. Areal er beregnet til 387,33 km², høyeste fjelltopp er Storheia på 601 moh. Fjorder og viker skjærer inn i landskapet fra sjøsida. Utafor ligger ei rekke øyer og holmer med et utall skjær i fallgarden ytterst, der lyset fra Kya fyr markerer det siste punktet før Island som neste.

Kommunen innehar store inngrepsfrie naturområder. Lengst nord i kommunen finnes Europas sørligst største[*bør utdypes*] inngrepsfrie naturområde fra fjord til fjell, området strekker seg inn i nabokommunene i nord og øst. Her kan en gå i fjell og skog i dagevis uten å møte folk, om en da ikke skulle treffe på andre turgåere, jegere eller fiskere som frister lykken i naturens eget spiskammer. Kommunen har rikelig med snaufjell og fiskevatn, skogsområder og dalfører med elver og bekkefar.

Svesfjorden er med sine 9 km kommunens lengste fjord. Innerst i fjorden ligger gården Sve (som er fraflyttet), som har gitt navn til fjorden.
Buholmråsa er et fyr som markerer sørenden av Folda, som er et åpent havområde fra Osen i sør, til Vikna i nord. Havområdet er bare 30 nautiske mil. Folda blir omtalt som «havets kirkegård». Mest kjent er forliset til hurtigruten Sanct Svithun 21. oktober 1962.

Samfunn
-------

Osen kirke fra 1877.
Den største bosetningen i Osen ligger nederst i Steinsdalen og i området rundt og ut mot kysten. Her ligger det butikker, kommunehus og kirke. Andre bosetninger i kommunen er grenda Seter, som ligger nord for Svesfjorden helt nord i kommunen og på Skjervøyene i sørvest.

Osen har veiforbindelse til resten av Fosenhalvøya via fylkesvei 715, som går østover til Namdalseid og sørover til Åfjord. Grenda Seter har kun veiforbindelse med Flatanger kommune via fylkesvei 6304.

Det er hurtigbåtforbindelse fra Sandviksberget på fastlandet til Seter og Skjervøya.

Det er to grunnskoler i Osen, Strand barne- og ungdomsskole og Seter skole.

Politikk
--------

Utdypende artikkel: Kommunestyrevalg i Osen

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Bygdeliste for hele Osen kommune | 35,5 | +35,5 | 182 | +182 | 5 | +5 | 2 |
| Senterpartiet | 25,6 | +3,5 | 131 | +23 | 4 | +1 | 1 |
| Arbeiderpartiet | 19,7 | −32,0 | 101 | −152 | 3 | −5 | 1 |
| Seter kretsliste | 7,2 | −2,2 | 37 | −9 | 1 |  | 1 |
| Venstre | 6,4 | +6,4 | 33 | −49 | 1 | −2 |  |
| Fremskrittspartiet | 5,5 | +5,5 | 28 | +28 | 1 | +1 |  |
| Valgdeltakelse/Total | 71,6 % | 518 | 15 | 5 |
| **Ordfører:** Håvard Strand (BOK) | **Varaordfører:** Astrid Jakobsen (Sp) |
| Merknader: Kilde:  |

Kultur
------

Osens kommunevåpen ble godkjent i 1987. Det viser et sølvfarget fiskegarn på blå bakgrunn og symboliserer fiske og fiskeritilknytning.

Helleristningene på Strand viser dyrefigurer med hval som midtpunkt. 

På Vingsand ligger det et bygdetun, hvor Bjørnørspelet vises hver sommer.

Historie
--------

Opprinnelig var Osen del av Bjørnør herred.

1. juni 1892 ble Osen egen kommune etter en kongelig resolusjon fra 15. januar 1892.

1960 ble veien østover til Namdalseid åpnet.

1979 ble veien sørover til Roan åpnet.

Det finnes fremdeles noen offentlige tjenester som omfatter både Roan og Osen, med embetsnavnet Bjørnør: Bjørnør lensmannsdistrikt og Bjørnør prestegjeld.

Galleri
-------

* HåmannsvikaHåmannsvika
* KringlåtvatnetKringlåtvatnet
* Osen bygdetunOsen bygdetun
* SetervikaSetervika

Kjente osinger
--------------

* Augusta Aasen (1878-1920), politiker og kvinnesaksforkjemper
* Einar Hepsø (1926-2005), leder av Norges Fiskarlag 1984-1994
* Roald Sturla Næss (f. 1949), ambassadør
* Tone Haugen (f. 1964), fotballspiller med VM-gull (1995)
* Arnt Egil Rånes (f. 1973), gitarist i DDE

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Hurtigbåt og ferje». AtB. Arkivert fra originalen 9. mai 2020. Besøkt 4. februar 2020.
5. ↑  «Skoler». Osen kommune. Arkivert fra originalen 14. januar 2020. Besøkt 4. februar 2020.
6. ↑  valgresultat.no
7. ↑  «Møte i kommunestyret den 05.10.2023». Osen kommune.

Eksterne lenker
---------------

* Offisielt nettsted Rediger på Wikidata

* (en) Osen – kategori av bilder, video eller lyd på Commons Rediger på Wikidata

* (en) Osen – galleri av bilder, video eller lyd på Commons Rediger på Wikidata
* (no) Osen i Store norske leksikon
* (no) Statistisk Sentralbyrå - Osen kommune. Kommunefakta
* (no) Steinsdalselva

| * v
* d
* r
Trøndelag |
| --- |
| Trøndelag | Flatanger **·** Frosta **·** Frøya **·** Grong **·** Heim **·** Hitra **·** Holtålen **·** Høylandet **·** Inderøy **·** Indre Fosen **·** Leka **·** Levanger **·** Lierne **·** Malvik **·** Melhus **·** Meråker **·** Midtre Gauldal **·** Namsos **·** Namsskogan **·** Nærøysund **·** Oppdal **·** Orkland **·** Osen **·** Overhalla **·** Rennebu **·** Rindal **·** Røros **·** Røyrvik **·** Selbu **·** Skaun **·** Snåsa **·** Steinkjer **·** Stjørdal **·** Trondheim **·** Tydal **·** Verdal **·** Ørland **·** Åfjord | Norges flagg |
| Portal: Trøndelag |

Portal: Trøndelag

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |